משה הירש (נטורי קרתא)

משה הירש (1930 - 2 במאי 2010, י"ח באייר ה'תש"ע) היה פעיל אנטי-ציוני. כונה "שר החוץ של נטורי קרתא" ושימש כ"שר לענייני יהודים" בממשלת הרשות הפלסטינית.

ביוגרפיה
נולד במנהטן, ניו יורק. למד בישיבת בית מדרש גבוה בלייקווד. בהמשך עלה לישראל, למד תקופה קצרה בישיבת סלבודקה ולאחר מכן בישיבת מיר. נישא לטויבא לאה, בתו של הרב אהרן קצנלבוגן, ממייסדי תנועת "נטורי קרתא" וראש ישיבת תורה ויראה.

התגורר בשכונת מאה שערים בירושלים והיה מקורב לרב עמרם בלוי. כחלק מהתנגדותו האידאולוגית למדינת ישראל ולציונות ניהל מגעים קרובים עם יאסר ערפאת ונשא בתואר "השר לענייני יהודים" בממשלתו.

הירש היה קורבן לפיגוע חומצה במסגרת סכסוך נדל"ן. הוא התעוור בעין אחת והורכבה לו עין תותבת.

נפטר בל"ג בעומר ה'תש"ע ונקבר בו ביום בבית הקברות בהר הזיתים. משלחת של חברי הפת"ח באה לניחום אבלים בביתו בזמן השבעה.

חיים אישיים
נשא לאשה את טויבא לאה קצנלבויגן ממנה 3 ילדיו.
 בנו ישראל מאיר הירש ממשיך את דרכו בהידברות עם בכירים פלסטינים ובהפצת השקפת אביו.
 בנו מרדכי יהושע (מוטקה) הירש פעיל גם הוא בתחום זה והוא גבאי בית הכנסת ישועות יעקב. 
 בתו צביה נשואה לרב שמואל לובצקי, ראש מוסדות בני ירושלים ומראשי "הוועד להצלת משפחות ממצוקה".

קישורים חיצוניים

הערות שוליים

ערכים שבהם תבנית בריטניקה אינה מתאימה
יהודים הקבורים בהר הזיתים: חלקת הפרושים
פוליטיקאים פלסטינים
נטורי קרתא: אישים
מאה שערים: אישים
בוגרי ישיבת לייקווד
אנטי-ציונים יהודים
ישראלים שנולדו ב-1930

אמריקאים שנולדו ב-1930
ישראלים שנפטרו ב-2010
אמריקאים שנפטרו ב-2010